Loksa Linnavolikogu 06.04.2017 nr 1-9/

**Otsuse eelnõu edastamine**

Edastame Loksa Linnavolikogu otsuse eelnõu ”Osaühing Loksa Ujula põhikirja muutmine ja osakapitali suurendamine“.

ALGATAJA: Loksa Linnavalitsus

TÜÜP: otsus

ALUS: Kohaliku omavalitsuse korralduse seadus § 6 lg 2; § 22 lg 1 p 24; § 35 lg 3

äriseadustik § 139 lg 1 p 2; § 168 lg 1 punktid 1 ja 2; § 192; § 192¹,

OÜ Loksa Ujula põhikiri punktid 2.1 - 2.3

ETTEKANDJA: linnapea

Lugupidamisega

Värner Lootsmann

linnapea

Lisa:

Seletuskiri otsuse eelnõu ”Osaühing Loksa Ujula põhikirja muutmine ja osakapitali suurendamine“ juurde

Otsuse eelnõu ”Osaühing Loksa Ujula põhikirja muutmine ja osakapitali suurendamine“

**Seletuskiri otsuse eelnõu ”Osaühing Loksa Ujula põhikirja muutmine ja osakapitali suurendamine“ juurde**

25.04.2013 asutas Loksa Linnavolikogu otsusega nr 16 Osaühingu Loksa Ujula –kinnitas põhikirja, millekohaselt on ühingu osakapitali suurus **2500 eurot**, mis koosneb ühest Loksa linnale kuuluvast osast nimiväärtusega 2500 eurot.

Kohaliku omavalitsuse korralduse seaduse (KOKS) § 6 lõikest 2 tulenevalt korraldab Loksa Ujula kui spordibaasi ülalpidamist Loksa linn.

Äriseadustiku § 168 lg 1 punktide 1 ja 2, KOKS § 22 lg 1 punkti 24 ja § 35 lg 3 kohaselt kuulub põhikirja muutmine ja osakapitali suurendamine volikogu pädevusse.

Osaühingu põhikirja punkt 2.2 kohaselt võib seda teha täiendavate sissemaksete teel, punktist 2.3 tulenevalt võib osa eest tasuda nii rahaliste kui ka mitterahaliste sissemaksetega.

Loksa linna omandis on kinnistu aadressil Mere tn 7a (Nõmme parkmets). Kinnistul asub valgustatud suusarada, mida haldab OÜ Loksa Ujula ning amortiseerunud võrkpalli- ja korvpalliplats. Kinnistul on kavas rajada lisaks suusarajale kaasaegne terviserada, paigaldada treeningseadmeid ja muid vahendeid tervisespordiks.

Tulenevalt eeltoodust teeb Loksa Linnavalitsus volikogule ettepaneku:

1. kinnistu Pargi tn 7a anda otsustuskorras tasuta üle OÜ-le Loksa Ujula **48582** euro suuruse mitterahalise sissemakse tegemiseks osaühingu kapitali suurendamiseks;
2. muuta OÜ Loksa Ujula põhikirja punkti 2.1, määrates ühingu osakapitali suuruseks miinimumkapitalina **15 000 eurot** ja maksimumkapitalina **60 000 eurot** ning kinnitada osaühingu põhikiri terviktekstina uues redaktsioonis;
3. tunnistada kehtetuks Loksa Linnavolikogu 28.04.2016 otsus nr 19 „Osaühing Loksa Ujula põhikirja muutmine ja osakapitali suurendamine“.

Mitterahalise sissemaksete tegemisel kujuneks OÜ Loksa Ujula osakapitali suuruseks **51082 eurot** ja see koosneb ühest Loksa linnale kuuluvast osast nimiväärtusega **51082 eurot**.

Andres Kaskla

(603 1253; andres@loksa.ee)

EELNÕU nr .......

Esitaja: Loksa Linnavalitsus

........ aprill 2017 nr 1-9/........

LOKSA LINNAVOLIKOGU

**O T S U S**

Loksa linn ........juuni 2016 nr ..........

**Osaühing Loksa Ujula põhikirja muutmine ja osakapitali suurendamine**

Võttes aluseks kohaliku omavalitsuse korralduse seaduse § 6 lg 2, § 22 lg 1 p 24, § 35 lg 3; äriseadustiku § 139 lg 1 p 2, § 168 lg 1 punktid 1 ja 2, § 192¹; Osaühingu Loksa Ujula põhikirja punktid 2.1 - 2.3, Loksa Linnavolikogu

**o t s u s t a b:**

1. Muuta Loksa Linnavolikogu 25.04.2013 otsusega nr 16 kinnitatud ja 22.12.2014 otsusega nr 43 muudetud Osaühing Loksa Ujula põhikirja punkti 2.1 ning sõnastada see järgnevalt:
2. *„2.1 Osaühingu kapitali suurus on miinimumkapitalina 15 000 eurot ja maksimumkapitalina 60 000 eurot“*
3. Kinnitada Osaühing Loksa Ujula põhikiri terviktekstina uues redaktsioonis.
4. Loksa Linnavalitsusel suurendada Osaühingu Loksa Ujula osakapitali 48 582euro võrra, s.o. 2 500 eurolt 51082euroni, mitterahalise sissemaksega osaühingule võõrandatud linnavara –Loksa linna omandis oleva kinnistu Mere tn 7a Loksa linn, (katastritunnus 42401:001:0042, registriosa 3558250, pindala 93862 m2, sihtotstarve üldkasutatav maa), maksumusega 48582 eurot üleandmisega Osaühingule Loksa Ujula.
5. Osakapitali suurendamisest tulenevalt on Osaühing Loksa Ujula uus osakapitali suurus 51082 eurot, mis koosneb ühest Loksa linnale kuuluvast osast nimiväärtusega 51082 eurot.
6. Tunnistada kehtetuks Loksa Linnavolikogu 28.04.2016 otsus nr 19 „Osaühing Loksa Ujula põhikirja muutmine ja osakapitali suurendamine“.
7. Otsus jõustub teatavakstegemisest.
8. Loksa Linnakantseleil avalikustada otsus Loksa linna põhimääruse § 9 lõikes 1 sätestatud korras.
9. Otsust on võimalik vaidlustada Tallinna Halduskohtus (Pärnu mnt 7 Tallinn 15082) 30 päeva jooksul arvates otsuse teatavakstegemisest.

Rein Heina

volikogu esimees

KINNITATUD

Loksa Linnavolikogu

25. aprill.2013.a otsusega nr 16

MUUDETUD

Loksa Linnavolikogu

22. detsembri 2014 otsusega nr 43

.......aprill 2017 otsusega nr .....

**OSAÜHING LOKSA UJULA**

P Õ H I K I R I

**1. ÜLDSÄTTED**

**1.1** Osaühingu ärinimi on Osaühing Loksa Ujula (edaspidi: *osaühing*).

**1.2** Osaühingu asukoht on Loksa linn, Harju maakond.

**1.3** Osaühing on eraõiguslik juriidiline isik, millel on osadeks jaotatud osakapital.

**1.4** Osaühing vastutab oma kohustuste täitmise eest oma varaga.

**1.5** Osaühing juhindub oma tegevuses Eesti Vabariigi põhiseadusest, seadustest, sh äriseadustikust ja muudest õigusaktidest, käesolevast põhikirjast ja juhtorganite otsustest.

**1.6** Osaühingu reservkapitali suurus on 1/10 (üks kümnendik) osakapitalist. Igal majandusaastal tuleb reservkapitali kanda vähemalt 1/20 (üks kahekümnendik) puhaskasumist. Kui reservkapital saavutab põhikirjas ettenähtud suuruse, lõpetatakse reservkapitali suurendamine puhaskasumi arvelt.

**1.7** Osaühingu tegevusalad on:

1.7.1 kinnisvara haldamine

1.7.2 spordi ja muude vabaajateenuste osutamine

1.7.3 spordi- ja muude meelelahutusürituste korraldamine

1.7.4 basseinide haldamine, sellealase nõustamise ja haldamisteenuse osutamine

1.7.5 saunateenuse osutamine

1.7.6 toitlustamise ja majutusteenuse pakkumine

1.7.7 ruumide ja reklaamipindade rentimine

**1.8** Osaühingu majandusaasta algab 1.jaanuaril ja lõpeb 31.detsembril.

**2. OSAKAPITAL, OSANIKU SISSEMAKS JA OSA**

**2.1** Osaühingu kapitali suurus on miinimumkapitalina 15 000 eurot ja maksimumkapitalina 60 000 eurot.

(*Muudetud Loksa Linnavolikogu ......04.2016 otsusega nr .....)*

**2.2** Osakapitali suurendamine võib toimuda täiendavate sissemaksete tegemise teel. Osanikul on õigus täiendava sissemaksega osa suurendamiseks võrdeliselt olemasoleva osaga.

**2.3** Osa eest võib tasuda nii rahaliste kui ka mitterahaliste sissemaksetega. Osanik teeb rahalise sissemakse osaühingu arvelduskontole. Mitterahaliseks sissemakseks on rahaliselt hinnatav asi või õigus, millele on võimalik pöörata sissenõuet, selleks ei või olla osaühingule osutatav teenus ega tehtav töö. Mitterahalise sissemakse väärtust hindab juhatus, kajastades hindamise tulemuse aktis. Hindamisel võetakse aluseks asja või õiguse harilik väärtus. Kui mitterahalise sissemakse väärtus ületab 2500 (kakstuhat viissada) eurot või kui kõik mitterahalised sissemaksed moodustavad kokku üle poole osakapitalist, peab mitterahalise sissemakse väärtuse hindamist kontrollima audiitor, kes esitab sellekohase arvamuse. Mitterahaline sissemakse antakse osaühingule üle lepinguga, üleandmist-vastuvõtmist tõendavad juhatuse liikmed oma allkirjadega.

**2.4** Osa üleminek toimub osa võõrandamise korral.

**3. OSANIKU ÕIGUSED, KOHUSTUSED JA VASTUTUS**

**3.1** Osanikul on seadusest ja põhikirjast tulenevad õigused:

3.1.1 saada juhatuselt teavet osaühingu tegevust puudutavates küsimustes, tutvuda osaühingu kõigi dokumentidega;

3.1.2 vabalt võõrandada oma osa või selle osa. Osa võõrandamise leping peab olema notariaalselt tõestatud. Võõrandamisest teavitavad võõrandaja ja omandaja osaühingu juhatust. Osa loetakse üleläinuks endise osaniku kustutamise ja uue osaniku nimekirja lülitamisega.

**3.2** Osanik kohustub:

3.2.1 tasuma oma osa nimiväärtusele vastava sissemakse;

3.2.2 täitma õigeaegselt ja nõuetekohaselt osaühingu põhikirjast ning äriseadustikust tulenevaid kohustusi ja hoidma osaühingu ärisaladust.

3.2.3 Osanik ei vastuta isiklikult osaühingu kohustuste eest, osaniku vastutus piirdub sellisel juhul tema osaga osakapitalis.

**3.3** Osanik vastutab osanikuna osaühingule või kolmandale isikule süüliselt tekitatud kahju eest. Osanik ei vastuta tekitatud kahju eest, kui ta ei ole võtnud osa kahju tekitamise aluseks olnud otsuse vastuvõtmisest või kui ta hääletas otsuse vastu.

**4. JUHTIMINE**

(*Muudetud Loksa Linnavolikogu 22.12.2014 otsusega nr 43)*

**4.1** Osaühingu kõrgeimaks organiks on osanike koosolek. Osanike üldkoosolek on Loksa Linnavalitsus (edaspidi: Linnavalitsus). Ainuosanik võtab osanike koosoleku pädevuses olevates küsimustes vastu otsuseid.

**4.2** Osanike üldkoosolek kutsutakse juhatuse poolt kokku mitte hiljem kui kuus kuud pärast majandusaasta lõppemist.

**4.3** Osaühingu juhtorganid on nõukogu ja juhatus.

**4.4** Nõukogu 3 (kolm) kuni 5 (viis) liiget nimetab Linnavalitsus 5 (viieks) aastaks. Nõukogu liikmed valivad endi hulgast esimehe. Nõukogu esimees korraldab nõukogu tegevust. Nõukogu esimehe äraolekul asendab teda esimehe poolt volitatud nõukogu liige.

**4.5** Nõukogu planeerib osaühingu tegevust, korraldab osaühingu juhtimist ning teostab järelevalvet juhatuse tegevuse üle. Nõukogu võtab tema pädevuses olevates küsimustes vastu otsuseid ja võib osaühingu juhtimise korraldamisel anda juhatusele korraldusi.

**4.6** Nõukogu kinnitab osaühingu aastaeelarve ja investeeringute eelarve, mille alusel juhatus teostab osaühingu majandustegevuse juhtimist.

**4.7** Nõukogu liikmetele võib maksta tema ülesannetele ja osaühingu majanduslikule olukorrale vastavat tasu linnavalitsuse poolt määratud korras ja ulatuses.

**4.8** Osaühingut juhib juhatus, millel on kuni 2 (kaks) liiget. Juhatuse liikmed nimetab nõukogu. Ühe liikmelise juhatuse korral nimetatakse juhatuse liige (juhataja), kes võtab juhatuse pädevuses olevates küsimustes vastu otsuseid. Osaühingut võib kõigis õigustoimingutes esindada iga juhatuse liige.

**4.9** Juhatus peab juhtimisel osaühingu juhtimisel kinni pidama seadusandlusest, osanike üldkoosoleku otsustest, nõukogu seaduslikest korraldustest ja käesolevast põhikirjast. Tehinguid, mis väljuvad igapäevase majandustegevuse raamest, võib juhatus teha ainult nõukogu nõusolekul. Juhatus on kohustatud tegutsema majanduslikult kõige otstarbekamal viisil.

**4.10** Juhatuse liikmed vastutavad oma kohustuste rikkumisega osaühingule tekitatud kahju hüvitamise eest solidaarselt.

**5. FINANTSMAJANDUSLIK JUHTIMINE**

**5.1** Juhatus koostab seadusega sätestatud korras ja tähtaja jooksul pärast majandusaasta lõppu raamatupidamise aruande (bilansi, kasumiaruande, aastaaruande lisad) ja tegevusaruande ning esitab need osanikule kinnitamiseks.

**6. KASUMI JAOTAMINE**

**6.1** Osanikule makstakse osa kasumist (dividend) võrdeliselt tema osa nimiväärtusega.

**6.2** Osanikule ei tohi teha väljamakseid, kui ühingu viimase majandusaasta lõppemisel kinnitatud majandusaasta aruandest ilmnev osaühingu netovara on väiksem või jääks väiksemaks osakapitali ja reservide kogusummast, mille väljamaksmine osanikule ei ole lubatud seadusest tulenevalt.

**7. ÜHINEMINE, JAGUNEMINE, ÜMBERKUJUNDAMINE. TEGEVUSE LÕPETAMINE**

**7.1** Osaühingu ühinemise, jagunemise ja ümberkujundamise otsustab Linnavolikogu.

**7.2** Osaühingu tegevus lõpetatakse seadusega sätestatud korras.

**\*\*\*\*\***